ไฟแนนซ์ทูเดย์
&#8220;คุณจะได้รับสิ่งที่ดีที่สุดของคนอื่น ก็ต่อเมื่อคุณได้ให้ในสิ่งที่ดีที่สุดของคุณแก่พวกเขาไป&#8221;
19 ส.ค. 2554

“คุณจะได้รับสิ่งที่ดีที่สุดของคนอื่น ก็ต่อเมื่อคุณได้ให้ในสิ่งที่ดีที่สุดของคุณแก่พวกเขาไป”
...เผลอแป๊บเดียว เงินทุนสำรองระหว่างประเทศของไทยก็ทะยานขึ้นมาอยู่ที่ระดับ 1.859 แสนล้านเหรียญสหรัฐ คิดเป็นเงินบาทก็ปาเข้าไปประมาณ 5.577 ล้านล้านบาทแล้ว เพิ่มขึ้นเมื่อเทียบกับงวดวันที่ 17 ก.ค. ถึง 1,500 ล้านเหรียญสหรัฐ หรือประมาณ 4.35 หมื่นล้านบาท หากคิดอัตราแลกเปลี่ยนที่ระดับ 30 บาทต่อเหรียญสหรัฐ จากสัปดาห์ก่อนที่มีแค่ 1.844 แสนล้านเหรียญสหรัฐ




...นริศ ชัยสูตร ผู้อำนวยการสำนักงานเศรษฐกิจการคลัง (สศค.) บอกว่า กระทรวงการคลังร่วมกับหน่วยงานที่เกี่ยวข้องอยู่ระหว่างการศึกษาความเป็นไปได้ในการจัดตั้งกองทุนความมั่งคั่งแห่งชาติ (Sovereign Wealth Fund : SWF) เพราะเห็นว่าเป็นเรื่องสำคัญของการกำหนดทิศทางประเทศ โดยหลักการแล้วกองทุนนี้จะเป็นเครื่องมือสำคัญในการบริหารจัดการการลงทุนของภาครัฐ รวมทั้งยังเป็นกลไกสำคัญในการรับมือกับสถานการณ์ทางเศรษฐกิจต่างๆ 
กองทุน SWF จะทำหน้าที่บริหารเงินทุนสำรองของประเทศ เหมือนกับกองทุนเทมาเซกของสิงคโปร์ เพื่อให้ได้รับผลตอบแทนที่สูงขึ้น เพราะเงินทุนสำรองระหว่างประเทศมีมากเกินความจำเป็นที่จะใช้ในการรักษาเสถียรภาพของค่าเงินแล้ว จึงต้องบริหารรายได้ 
ปัจจุบันทั่วโลกมี SWF อยู่ 49 กองทุน มูลค่าสินทรัพย์รวม 4.2 ล้านล้านเหรียญสหรัฐ สหรัฐอาหรับเอมิเรตส์ นอร์เวย์ ซาอุดีอาระเบีย จีน สิงคโปร์ คูเวต และรัสเซีย เป็นประเทศที่มีสินทรัพย์ใหญ่สุดเรียงตามลำดับ ในอาเซียนมี SWF แล้ว 4 ประเทศ คือ สิงคโปร์ มาเลเซีย เวียดนาม และอินโดนีเซีย
หลังจากนี้ก็ขึ้นกับรัฐบาลใหม่แล้วว่าจะเอางัยยย